चुभु देउ नका घेउ नका ;)
भुरगीं कांयच आयकुपाच्या मनस्थितीन ना. . . . तांचो खेळ चालुच . .
 नानाः शक्युच ना टीचर. तु फंट सांगता . . दिसाचे खंय गिरे आनी तारे दिसता?
 स्नेहाः आरे ट्युबलाईट तो वाक्प्रचार आशिल्लो. . . ताजो शब्दागणिक अर्थ घेंव नजो.
 पुण टीचर गिरे आनी तारे म्हळ्यार सदांच मळबान दिसतात तीं नखेत्रां न्हंय?
 रातिच्या वेळार मळबाकडेन पळयल्यार कितलीशींच नखेत्रां आमका दिसतात. कांय लिकलिकतात तर कांय लिकलिकनात. जी लिकलिकतांत तांका तारे म्हणटात आनी लिकलिकनात तांका गिरे.
 तार्यांक आपणालो खासा उजवाड आसता. तर गिर्यांक तो नासता. सूर्य होवुय एक तारो आशिल्ल्यान ताका ताजो उजवाड आसा.
 प्रीतीमागीर गिरे उजवाड खंच्यान हाडटात?
 टीचर गिर्यांक उजवाड तार्यांकडल्यान मेळटा. गुरु , शुक्र हे गिरे सूर्याकडल्यान मेळिल्लो उजवाड परतुन मळबान परावर्तित करतात देकुन ते तेजवंत दिसतात.
 अदितीः सूर्य, ताचे गिरे आणि उपगिरे हांच्या पंगडाक 'सूर्यमाळ' अशें म्हणटात . न्हंय टीचर?
 टीचरः सामकें खरें.
 आमच्या सूर्यमाळेन णव गिरे आसात. सूर्य हो आमच्या सूर्यमाळेचो केंद्रबिंदु जावन आसा. दिसाचे सूर्याच्या पर्जळित उजवाडाकलागुन हेर तारे आमकां दिसनात , जाल्यार रातीच्या वेळार सूर्याचो उजवाड नाशिल्ल्यान ते दिसतात.
 अदितीः सगळे गिरे सूर्याभोवतणी घुंवतात खंय टीचर?
 टीचरः हय . . गिरे सुर्याभोवतणी घुंवतात . . आनी गिर्यांचे उपगिरे तांच्या भोवतणी. . जशी अर्थ म्हळ्यार आमची धरतरी सुर्याभोवतणी घुंवता आनी चंद्र धरतरेभोवतणी :)
गिर्यांच्या उपगिर्यांक चंद्र अशेंय म्हणटात. हे गिरे गुरुत्वाकर्शणाक्लागुन एकदाय आपलो मार्ग चुकनासतना सुर्याभोवतणी भोवतात.
 पुप्याः टीचर गुरुत्वाकर्षण म्हटल्यार कितें?
 टीचर : गुरुत्वाकर्षण म्हळ्यार एका वस्तुची दुसर्या वस्तुक आपणाकडे वोडुन घेवपाची/ आकर्षित शक्ती. तुमी मॅग्नेट आनी लोखंड पळयला? मॅग्नेट लोखणाच्या वस्तुक आकर्षित करता तश्शेंच . . . तुमी वयर मळबान जर एक फातर उडयलो जाल्यार कितें जाता?
 भुरगीं : तो खाला पडटा.
 टीचरः हें कित्याक घडटा? हाका गुरुत्वाकर्षण शक्त कारणीभूत.
 नानाः जाल्यार चंद्र धरतरेर कित्याक पडना?
 टीचरः ह्म्म हें त्या दोनुंय वस्तुंच्या वजन आणि तांच्यामदले अंतर हाचेर अवलंबुन जाता, आता म्हाका सांग फातर आम्च्यापासुन चड पयस आसा काय चंद्र?
 सूर्य पृथ्वीपरस सुमार १०९ पटीन व्हड आसा. पृथ्वीवेल्यान ६० किलो वजनाचो मनीस सूर्यार गेलो जायत , जाल्यार थंय ताजे वजन सुमार १६०० किलो जातले . . . . आनी पृथ्वील्या चंद्रार ६० किलोच्या मनशाचें वजन २२ किलो भरतलें :)
टीचरः तो तुमका स्वाध्याय . . . . तुमी तुमका जमता ती म्हायती, चित्रां एकठाय करुन फाल्यां हाडात . . . आमी वर्गान आमची सूर्यमाळ तयार करुया आनी हें करतना आमी सुर्यमाळेच्या प्रत्येक गिर्याबद्दल शिकुया.
 बरें तर . .
 कठिण शब्दां अर्थ :